CELEX: 62010CN0336
Language: da
Date: 2010-07-06 00:00:00
Title: Sag C-336/10: Anmodning om præjudiciel afgørelse indgivet af Curtea de Apel Craiova (Rumænien) den 6. juli 2010 — Administrația Finanțelor Publice a Municipiului Târgu-Jiu og Administrația Fondului pentru Mediu mod Victor Vinel Ijac

9.10.2010   
            
            
               DA
            
            
               Den Europæiske Unions Tidende
            
            
               C 274/7
            
         Anmodning om præjudiciel afgørelse indgivet af Curtea de Apel Craiova (Rumænien) den 6. juli 2010 — Administrația Finanțelor Publice a Municipiului Târgu-Jiu og Administrația Fondului pentru Mediu mod Victor Vinel Ijac
   (Sag C-336/10)
   ()
   2010/C 274/11
   Processprog: rumænsk
   
      Den forelæggende ret
   
   Curtea de Apel Craiova
   
      Parter i hovedsagen
   
   
      Sagsøgere: Administrația Finanțelor Publice a Municipiului Târgu-Jiu og Administrația Fondului pentru Mediu.
   
      Sagsøgt: Victor Vinel Ijac
   
      Præjudicielt spørgsmål
   
   Skal artikel 110 TEUF, stk. 1 (tidligere artikel 90 EF), fortolkes således, at den forbyder en medlemsstat at indføre en afgift, som har samme kendetegn som miljøafgiften indeholdt i hastedekret fra regeringen nr. 50/2008, hvorefter der opkræves miljøafgift ved en indregistrering i Rumænien af brugte motorkøretøjer, som tidligere er blevet indregistreret i andre medlemsstater i Den Europæiske Union, mens denne afgift ikke opkræves for brugte motorkøretøjer, som er blevet indregistreret i Rumænien, ved et salg og dermed en ny indregistrering, idet en sådan afgift kan udgøre en intern afgift på varer fra andre medlemsstater, som udgør indirekte forskelsbehandling i forhold til beskatningen af indenlandske produkter?